कोडिन्‍ही गांव में जुड़वां बच्‍चों की गुत्थी को समझने के लिए दो साल पहले एक रिसर्च टीम यहां आई थी। इसमें भारत, जर्मनी और ब्रिटेन के शोधकर्ता थे। शोध के लिए टीम ने यहां के लोगों की थूक के सैंपल लिये ताकि इनके डीएनए को समझा जा सके। एक अन्य टीम ने लोगों की लंबाई, वजन, चेहरे की बनावट इत्यादि पर अध्‍ययन किया। शोधकर्ताओं ने जो डाटा इकट्ठा किए, उनसे वे किसी निष्कर्ष पर नहीं पहुंच सके हैं। केरल के वैज्ञानिक ई. प्रीथम ने कहते हैं, ‘वैज्ञानिक दृष्टि से कुछ भी सिद्ध नहीं किया जा सका है। कुछ लोग कहते हैं कि यह जेनेटिक है लेकिन इसका भी कोई प्रमाण नहीं है। अगर हमें किसी नतीजे पर पहुंचना है, तो कुछ और टेस्ट करने होंगे।’